S-2/2013

Ár 2013, þriðjudaginn 5. febrúar, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 2/2013: Ákæruvaldið (E-kk-nf T-kk-nf) gegn J-kk-þgf G-kk-þgf (S-kk-nf K-kk-nf K-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 21. desember sl. á hendur ákærða, J-kk-þgf G-kk-þgf, kennitala 000000-0000, Björtuhlíð 7, Mosfellsbæ, „fyrir eftirtalin brot framin á árinu 2012, nema annað sé tekið fram:

I.

Umferðarlagabrot með því að hafa, föstudaginn 18. nóvember 2011, ekið bifreiðinni DH-626 sviptur ökurétti um Dvergholt í Mosfellsbæ.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

II.

Umferðarlagabrot og rangar sakargiftir með því að hafa, aðfaranótt þriðjudagsins 10. apríl, ekið bifreiðinni DH-626 sviptur ökurétti, með 113 km hraða á klst. norður Kringlumýrarbraut við Kópavog, á vegarkafla þar sem leyfður hámarkshraði er 80 km á klst. Þegar lögregla stöðvaði aksturinn, skammt frá gatnamótum Kringlumýrarbrautar og Listabrautar í Reykjavík, og hafði afskipti af ákærða gaf hann ranglega upp nafn og kennitölu H-kk-ef I-kk-ef G-kk-ef, kt. 000000-0000, ritaði nafn hans undir vettvangsskýrslu um umferðarlagabrot, og leitaðist þannig við að koma því til leiðar að H-kk-nf I-kk-nf yrði sakaður um framangreint umferðarlagabrot.

Telst þetta varða við 1. mgr., sbr. 3. mgr. 37. gr. og 1. mgr. 48. gr., sbr. 1. mgr. 100. gr. umferðarlaga og 1. mgr. 148. gr. almennra hegningarlaga nr. 19/1940.

III.

Umferðarlagabrot og rangar sakargiftir með því að hafa, að morgni þriðjudagsins 17. apríl, ekið bifreiðinni DH-626 sviptur ökurétti og óhæfur um að stjórna henni örugglega vegna áhrifa ávana- og fíkniefna (tetrahýdrókannabínól í blóði mældist 6,2 ng/ml) um Stekkjarbakka í Reykjavík. Þegar lögregla stöðvaði aksturinn við Stekkjarbakka og hafði afskipti af ákærða gaf hann ranglega upp nafn og kennitölu H-kk-ef I-kk-ef G-kk-ef, kt. 000000-0000, og leitaðist þannig við að koma því til leiðar að H-kk-nf I-kk-nf yrði sakaður um framangreint umferðarlagabrot.

Telst þetta varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga og 1. mgr. 148. gr. almennra hegningarlaga.

IV.

Fíkniefnalagabrot með því að hafa, í sama skipti og greinir í III. kafla ákærunnar haft í vörslum sínum 6,37 g af maríhúana, sem lögregla fann við leit í bifreiðinni DH-626 á lögreglustöðinni við Dalveg í Kópavogi.

Telst þetta varða við 2. gr., sbr. 5. gr. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

V.

Umferðarlagabrot með því að hafa, aðfaranótt þriðjudagsins 1. maí, ekið bifreiðinni DH-626, sviptur ökurétti vestur Reykjanesbraut og gegn rauðu umferðarljósi á gatnamótum Reykjanesbrautar og Fjarðarhrauns í Hafnarfirði, uns lögregla stöðvaði aksturinn.

Telst þetta varða við 1. mgr. 5. gr. og 1. mgr. 48. gr., sbr. 1. mgr. 100. gr. umferðarlaga.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. og 102. gr. umferðarlaga. Jafnframt er krafist upptöku á 6,37 g af maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Málavextir

Ákærði hefur skýlaust játað þau brot sem hann eru saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða vera hæfilega ákveðin fangelsi í fjóra mánuði. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærðu almennt skilorð 57. gr. almennra hegningarlaga nr. 19, 1940.

Dæma ber ákærða til þess að vera sviptur ökurétti í þrjú ár frá dómsbirtingu að telja.

Dæma ber ákærða til þess að sæta upptöku, eins og í dómsorðinu greinir.

Dæma ber ákærða til þess að greiða verjanda sínum, S-kk-þgf K-kk-þgf K-kk-þgf hdl., 150.000 krónur í málsvarnarlaun að meðtöldum virðisaukaskatti.

Þá ber að dæma að ákærði greiði annan kostnað af málinu, 74.303 krónur.

DÓMSORÐ:

Ákærði, J-kk-nf G-kk-nf, sæti fangelsi í 4 mánuði. Framkvæmd refsingarinnar er frestað og fellur hún niður að liðnum 3 árum frá dómsuppsögu, haldi ákærði almennt skilorð.

Ákærði sæti sviptingu ökuréttar í 3 ár frá dómsbirtingu að telja.

Ákærði sæti upptöku á 6,37 g af maríhúana.

Ákærði greiði verjanda sínum, S-kk-þgf K-kk-þgf K-kk-þgf hdl. 150.000 krónur í málsvarnarlaun og greiði jafnframt 74.303 krónur í annan sakarkostnað.

P-kk-nf G-kk-nf.